Avertisment de călătorie pentru români. Pericol de infracțiuni grave: agresiuni, viol și tâlhării
- Cristian Raducanu
- 8 martie 2024, 22:35
Departamentul de stat a emis avertismente de călătorie pentru mai multe state din America Centrală, printre care Jamaica, Bahamas și Mexic.
Departamentul de stat american a emis un avertisment de călătorie pentru statele din America Centrală. Autoritățile de Washington îi avertizează pe turiștii care se aventurează în Caraibie sau Mexic să manifeste prudență și să nu se afișeze cu bijuterii stridente și haine costisitoare.
Avertisment de călătorie pentru trei state din America Centrală
Statele Unite a emis o avertizare de călătorie pentru Mexic, Jamaica și Bahamas, unele dintre cele mai căutate destinații internaționale. În ultimele săptămâni ambasadele americane au actualizat avertismentele în contextul vacanțelor de primăvară. Turiștii sunt îndemnați să respecte regulile de călătorie și să nu se abată de la zonele turistice.
Analistul de securitate globală, Caroline Hammer a declarat la rândul lui că turiștii ar trebui să respecte recomandările autorițăților și să evite pe cât de mult posibil punctele fierbinți. Avertizările de călătorie pentru Mexic au fost emise recent, în timp ce, pentru Jamaica și Bahamas avertizările sunt în vigoare de la sfârșitul lunii ianuarie.
Recomandările autorităților
Pe fondul intensificării episoadelor violente Jamaica a fost clasificată cu nivelul 3 în privința stării de securitate. Acest lucru înseamnă că turiștii ar trebui să-și "reconsidere călătoriile". Departamentul de stat american a emis o nouă avertizare de călătorie în luna ianuarie pentru a-i avertiza pe turiști cu privire la "agresiunile sexuale frecvente, inclusiv în stațiunile all-inclusive".
În Bahamas, autoritățile americane îi îndeamnă pe turiști să manifeste prudență sporită în special în orașele Nassau și Freeport. La începutul lunii trecute două turiste au acuzat că personalul stațiunii le-a agresat sexual după ce le-ar fi turnat ceva în băutură, potrivit newyorktimes.
Avertisment de călătorie pentru Mexic
De asemenea și ambasada Statelor Unite din Mexic a reiterat săptămână trecută avertismentul de călătorie emis de Departamentul de stat, pe fondul nivelului mare de infracționalitate și răpiri. Autoritățile recomandă turiștilor să fie extrem de precauți când vizitează Cancun, Playa del Carmen și Tulum.
Pe de altă parte cartelurile de droguri au ținut violențele în afara stațiunilor pentru a evita afectarea turismului. Lorzii drogurilor au nevoie de turiști pentru a-și vinde marfa. În 2023 turiștii au cheltuit peste 3,1 miliarde de dolari în Mexic, mai mult cu 10% față de anul 2022.